ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) ก่อตั้งขึ้นโดยการร่วมทุนของนายศิริพงษ์
อุ่นทรพันธุ์
กับกลุ่มผู้บริหารที่มีความเชี่ยวชาญและประสบการณ์ในสาขาคอมพิวเตอร์และเทคโนโลยีสารสนเทศ
เพื่อประกอบธุรกิจให้บริการออกแบบ
ให้คำปรึกษาและรับเหมาวางระบบคอมพิวเตอร์และโครงข่ายเทคโนโลยีสารสนเทศและการสื่อสาร
สำหรับลูกค้าทั้งภาครัฐและเอกชน โดยมุ่งเน้นกลุ่มลูกค้าในภาครัฐบาล เช่น บมจ. ทีโอที หรือ
บมจ. กสท ซึ่งถือว่าเป็นผู้นำอุตสาหกรรมในด้านการสื่อสาร

ในช่วงเริ่มตั้งบริษัทกลุ่มผู้บริหารได้เล็งเห็นว่าการดำเนินธุรกิจของบริษัทในลักษณะให้บริการออกแบบ
ให้คำปรึกษาและรับเหมาวางระบบคอมพิวเตอร์และโครงข่ายเทคโนโลยีสารสนเทศและการสื่อสาร
เป็นแนวทางที่สามารถหลีกเลี่ยงความเสี่ยงจากการแข่งขันด้านราคา
และการเก็บรักษาสินค้าคงคลังซึ่งต้องมีเงินทุนหมุนเวียนสูง
อีกทั้งยังช่วยลดความเสี่ยงจากสินค้าล้าสมัยง่ายซึ่งถือเป็นปกติของธุรกิจประเภทนี้
แนวทางในการดำเนินธุรกิจตั้งแต่เริ่มต้นจนถึงปัจจุบันคงอยู่ในรูปแบบดังกล่าว
หากแต่แนวโน้มในอนาคตธุรกิจด้านการให้บริการซ่อมและบำรุงรักษา(Service Maintenance)
จะเริ่มเข้ามามีสัดส่วนรายได้ที่สูงขึ้นกว่าที่ผ่านมา

ปัจจุบันบริษัทมีบริษัทย่อย 2 บริษัท และบริษัทร่วม 1 บริษัทดังนี้

1. บริษัท เคิร์ซ จำกัด (บริษัทย่อย)
ดำเนินธุรกิจให้บริการอินเตอร์เน็ตและบริการโทรคมนาคมทั่วประเทศไทยรวมถึงบริการด้านศูนย์ข้อมูล
สำหรับลูกค้าทั้งภาครัฐและเอกชนที่มีความต้องการใช้อินเตอร์เน็ตหรือบริการสื่อสารครบวงจร

2. บริษัท ทาวเวอร์เอ็กซ์เอเซีย จำกัด (บริษัทย่อย) ดำเนินธุรกิจให้คำปรึกษา
และจำหน่ายอุปกรณ์ที่เกี่ยวข้องกับโทรคมนาคม

3. บริษัท ล็อกซเล่ย์ แอนด์ เอไอที โฮลดิ้ง จำกัด (บริษัทร่วม)
ดำเนินธุรกิจรับเหมาติดตั้งงานด้านการสื่อสารโทรคมนาคม โรงไฟฟ้าและซื้อขายอุปกรณ์ที่เกี่ยวข้อง

เป้าหมายทางธุรกิจในปี 2556

บริษัทกำหนดเป้าหมายทางธุรกิจในปี 2556 ดังนี้

1.  รักษาฐานลูกค้าสำคัญ ได้แก่ บมจ.ทีโอที บมจ.กสท โทรคมนาคม
    หน่วยงานราชการหรือรัฐวิสาหกิจ และองค์กรธุรกิจ ให้ทีความมั่นคงอย่างต่อเนื่อง

2.  ขยายฐานลูกค้าให้กว้างขวางขึ้น และมีการให้กำหนดลำดับความสำคัญของลูกค้า
    เพื่อให้ลูกค้าในแต่ละระดับได้รับความพึงพอใจจากสินค้าและบริการจากบริษัทฯ

3.  เริ่มจัดตั้งหน่วยงานฝึกอบรม ให้เป็นส่วนหนึ่งของกลยุทธ์ทางธุรกิจ

4.  สร้างระบบตัวชี้วัดการทำงาน (Key Performance Indicator-KPI)

5.  เพิ่มพันธมิตรทางธุรกิจเพื่อเพิ่มความมั่นคงทางธุรกิจ

6.  เพิ่มประสิทธิภาพในการปฎิบัติงานเพื่อรองรับการขยายตัวของธุรกิจด้านบริการ
    ได้แก่การจัดตั้งศูนย์บริการในภูมิภาค และระบบเครือข่ายสารสนเทศในองค์กร

7.  พัฒนาบุคลากรให้สามารถตอบสนองความต้องการของลูกค้าได้ดียิ่งขึ้น

8.  เพิ่มความรับผิดชอบต่อสังคมของบริษัทให้มากขึ้น (CSR)

วิสัยทัศน์(Vision)

เอไอทีมุ่งมั่นที่จะเป็นผู้ให้บริการด้านไอซีทีรายใหญ่
เราบรรลุเป้าหมายทั้งด้านการดำเนินงานและด้านการเงิน
สิ่งที่ทำให้เราแตกต่างคือกุญแจสำคัญของเราซึ่งก็คือคนของเรานั่นเอง
เรามีทีมงานที่มีความกระตือรือร้นสูงผู้ซึ่งอุทิศตัวเพื่อความสำเร็จของลูกค้าและธุรกิจ
การบริหารคุณภาพ และบริการที่เป็นเลิศ ในแต่ละหน่วยงานเพื่อให้แน่ใจว่าเราทำในสิ่งที่ดีที่สุด
ทั้งภายในและภายนอก “ความสำเร็จของท่านคือความสำเร็จของเรา”

พันธกิจ (Mission)

คัดสรรสินค้าและบริการบนฐานความรู้เพื่อความสำเร็จของลูกค้าในราคาและคุณภาพที่เหมาะสม
การให้บริการที่เพียบพร้อมด้วยธรรมาภิบาลในการบริหารจัดการ

เป้าประสงค์หลักขององค์กร (Key Corporate Objectives : KCO)

เพื่อตอบสนองต่อนโยบายและแนวทางในการดำเนินธุรกิจ บริษัทฯ
จึงได้กำหนดเป้าประสงค์หลักขององค์กร (Key Corporate Objectives) ไว้ดังนี้

1. เพื่อสร้างความพึงพอใจและความสำเร็จสูงสุดให้ลูกค้า

2. เพื่อเพิ่มรายได้และกำไรสุทธิของบริษัท

3. เพื่อเพิ่มประสิทธิภาพในการแข่งขันของบริษัทและบริหารจัดการตามหลักธรรมาภิบาล

พัฒนาการสำคัญของบริษัทฯมีดังต่อไปนี้

ปี 2556

-   ที่ประชุมคณะกรรมการบริษัท แอ็ดวานซ์ อินฟอร์เมชั่น เทคโนโลยี จำกัด (มหาชน) ครั้งที่
    2/2556 เมื่อวันที่ 25 มีนาคม 2555 ได้มีมติอนุมัติให้ลงทุนในบริษัท เคิร์ซ จำกัด
    เป็นจำนวนเงิน 51,000,000 (ห้าสิบเอ็ดล้าน) บาท คิดเป็นสัดส่วนร้อยละ 51.00
    ของทุนจดทะเบียนชำระแล้วของเคิร์ซ
    โดยบริษัทได้จัดงานแถลงข่าวดังกล่าวที่ศูนย์ประชุมสิริกิติ์แห่งชาติ

-   เมื่อวันที่ 8 ตุลาคม 2556 คณะกรรมการบริษัทฯ
    มีมติให้เสนอที่ประชุมผู้ถือหุ้นเพื่อพิจารณาอนุมัติการเพิ่มทุนจดทะเบียนของบริษัทฯจำนวน
    687,736,360 (หกร้อยแปดสิบเจ็ดล้านเจ็ดแสนสามหมื่นหกพันสามร้อยหกสิบ) บาท
    จากทุนจดทะเบียนเดิมจำนวน 343,868,180
    (สามร้อยสี่สิบสามล้านแปดแสนหกหมื่นแปดพันหนึ่งร้อยแปดสิบ)
    บาทเป็นทุนจดทะเบียนใหม่จำนวน 1,031,604,540
    (หนึ่งพันสามสิบเอ็ดล้านหกแสนสี่พันห้าร้อยสี่สิบ) บาท
    ซึ่งเป็นการออกหุ้นสามัญเพิ่มทุนใหม่ให้แก่ผู้ถือหุ้นเดิม (Rights Offering)
    ตามสัดส่วนการถือหุ้น (Pro rata basis)ในอัตราจัดสรร 1 (หนึ่ง)หุ้นสามัญเดิม ต่อ 2
    (สอง) หุ้นสามัญเพิ่มทุนใหม่ (Rights Offering) โดยเสนอขายในราคาหุ้นละ 5
    (ห้า)บาท

-   ภายในกลางปี 2557 บริษัทคาดว่าจะได้เปิดศูนย์ฝึกอบรม (Training Center)
    อย่างเป็นทางการที่ศูนย์ประชุมสิริกิติ์แห่งชาติ จากเดิมที่ที่เคยตั้งอยู่ภายในบริษัท
    ทั้งนี้เพื่อรองรับการขยายตัวของลูกค้าที่มากขึ้น

  ปี 2555

-   ในช่วงปลายเดือนมิถุนายน 2555 บริษัทได้เปิดสาขาที่ประเทศเขมรอย่างเป็นทางการ

-   วันที่ 29 สิงหาคม 2555 นายศิริพงษ์ อุ่นทรพันธุ์
    ประธานกรรมการบริหารและกรรมการผู้จัดการใหญ่ บริษัท แอ็ดวานซ์อินฟอร์เมชั่นเทคโนโลยี
    จำกัด (มหาชน) รับรางวัล ‘รัษฎากรพิพัฒน์’ เพื่อเชิดชูเกียรติ AIT
    ในฐานะที่เป็นแบบอย่างที่ดีในการเสียภาษีตามหลักบรรษัทภิบาล

-   AIT-W1 ได้ครบกำหนดอายุ 5 ปี ในวันที่ 28 กันยายน 2555
    ส่งผลให้ทุนจดทะเบียนชำระแล้วเท่ากับ 343,868,180 บาทคิดเป็นหุ้นที่จำหน่ายได้จำนวน
    68,773,636 หุ้น

-   ในวันที่ 8 พฤศจิกายน 2555 คณะกรรมการบริษัทมีมติให้เข้าซื้อหุ้นบริษัท
    ทาวเวอร์เอ็กซ์เอเซีย จำกัด จำนวน 99.98 % คิดเป็นมูลค่า 999,800 บาท

-   ในวันที่ 8 พฤศจิกายน 2555 คณะกรรมการบริษัทมีมติให้ข้าร่วมทุนกับบริษัท Loxley&AIT
    Holding Co.,Ltd (L&A) ซึ่งประกอบธุรกิจโครงข่ายโทรคมนาคมในประเทศพม่า
    มีทุนจดทะเบียนจำนวน 200 ล้านบาท โดยบริษัท AIT เข้าร่วมลงทุนในสัดส่วน 50%
    ของทุนจดทะเบียน

-   ในวันที่ 8 พฤศจิกายน 2555 คณะกรรมการบริษัทมีมติให้ขายหุ้นในบริษัทเมเปิ้ลพลัส จำกัด
    ซึ่งเป็นบริษัทย่อย จำนวน 55% ของทุนจดทะเบียน คิดเป็นมูลค่า 7,500,000 บาท
    ให้แก่ผู้ถือหุ้นเดิมของบริษัทดังกล่าว
    ส่งผลให้บริษัทเมเปิ้ลพลัสสิ้นสุดสภาพการเป็นบริษัทย่อยของบริษัท AIT

ปี 2554

-   มีการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญแก่ผู้ถือหุ้นเดิม (AIT-W1)
    และใบสำคัญแสดงสิทธิที่จะซื้อหุ้นสามัญแก่กรรมการและพนักงาน (ESOP) หรือ (AIT-WA)
    เป็นหุ้นสามัญในรอบปี 2554 จำนวน 1,306,610หุ้น
    คิดเป็นทุนจดทะเบียนชำระแล้วเพิ่มขึ้นเป็นจำนวน 6,533,050 บาท

-   ในปี 2554 เริ่มเปิดใช้ Training Center อย่างเป็นทางการ
    โดยมีผู้เชี่ยวชาญที่ได้รับการรับรองจากบริษัทซิสโก้ (ประเทศไทย) จำกัด Cisco
    Certified Systems Instructor (CCSI) เป็นผู้ให้ความรู้

-   บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) ได้รับการจัดอันดับเป็น 1 ใน 200
    Best Under a Billion เป็นปีที่ 2 ติดต่อกัน จากการจัดอันดับของนิตยสาร Forbes
    Asia ซึ่งได้ทำการคัดเลือกจากบริษัทในภาคพื้นเอเซีย- แปซิฟิคจำนวน 15,000
    บริษัทที่มีรายได้ ระหว่าง 5 - 1,000 ล้านเหรียญสหรัฐ
    โดยพิจารณาในแง่อัตราการเจริญเติบโตของผลกำไร ยอดขายที่เพิ่มขึ้น
    และผลตอบแทนต่อทุนของผู้ถือหุ้นในช่วง 12 เดือนและต่อเนื่องมากกว่า 3 ปี

-   นายศิริพงษ์ อุ่นทรพันธุ์ กรรมการผู้จัดการใหญ่ได้รับการเสนอชื่อเข้าชิงรางวัล Best CEO
    Award ในงาน SET Award 2554 เป็นครั้งที่ 2
    หลังจากที่ได้รับการชื่อเข้าชิงรางวัลดังกล่าวครั้งแรกในปี 2552
    โดยในครั้งนี้มีผู้เข้าท้าชิงรอบสุดท้ายจำนวน 7 บริษัท ณ อาคารตลาดหลักทรัพย์ฯ ในวันที่ 22
    ธันวาคม 2554

-   ในวันที่ 13 มิถุนายน 2554 บริษัทฯได้ร่วมลงนามเป็นพันธมิตรทางธุรกิจกับบริษัท
    อัลคาเทล-ลูเซ่น (ประเทศไทย) จำกัด
    เพื่อเป็นตัวแทนขายโซลูชั่นด้านการสื่อสารโทรคมนาคมแบบครบวงจร
    เนื่องจากมองเห็นศักยภาพทางธุรกิจของบริษัท อัลคาเทล-ลูเซ่น (ประเทศไทย)
    ซึ่งเป็นบริษัทยักษ์ใหญ่จากประเทศฝรั่งเศสที่ให้บริการโซลูชั่นด้านระบบสื่อสารโทรคมนาคมให้กับผู้ให้บริการโทรคมนาคมของโลก

ปี 2553

-   บริษัทได้รับการจัดอันดับเป็น 1 ใน 200 Best under a Billion
    จากการจัดอันดับของนิตยสาร Forbes Asia ซึ่งพิจารณาจากจำนวนบริษัท 12,930 บริษัท
    ที่มียอดขายไม่เกิน 1 พันล้านเหรียญสหรัฐทั่วภูมิภาคเอเซีย-แปซิฟิค และเป็น 1 ใน 9
    บริษัทจากประเทศไทยที่ได้รับการจัดอันดับในครั้งนี้

-   บริษัท แอ็ดวานซ์อินฟอร์เมชั่นเทคโนโลยี จำกัด (มหาชน)
    ชำระทุนจดทะเบียนส่วนที่เหลือของบริษัทย่อย (บริษัทเมเปิ้ล พลัส จำกัด) อีกร้อยละ 50
    ของทุนจดทะเบียนของบริษัทเมเปิ้ล พลัส จำกัด รวมเป็นเงินจำนวน 5.5 ล้านบาท
    โดยยังคงดำรงสัดส่วนการถือหุ้นของบริษัทย่อยเท่าเดิมคือ ร้อยละ 55 เมื่อวันที่ 28 ธันวาคม
    2553

-   มีการใช้สิทธิแปลงสภาพใบสำคัญแสดงสิทธิที่จะซื้อหุ้นสามัญแก่ผู้ถือหุ้นเดิม( WARRANT) หรือ
    (AIT-W1) และใบสำคัญแสดงสิทธิที่จะซื้อหุ้นสามัญให้แก่กรรมการและพนักงาน (ESOP) หรือ
    (AIT- WA) เป็นหุ้นสามัญในรอบปี 2553 จำนวน 5,495,597 หุ้น
    คิดเป็นทุนจดทะเบียนชำระแล้วเพิ่มขึ้นเป็นจำนวน 27,477,985 บาท

โครงสร้างการถือหุ้นของบริษัท

2. ลักษณะการประกอบธุรกิจ

2.1 ลักษณะการประกอบธุรกิจ

เอไอทีผู้นำด้านการให้บริการแบบครบวงจรด้าน ICT
เราดำเนินธุรกิจตามแบบแผนและโครงสร้างดังนี้

1.  การขายสินค้าและการบริการ

งานโครงการเป็นองค์ประกอบหลักของการทำธุรกิจ แบ่งออกเป็น 2 ส่วนหลักคือ
โครงการที่มาจากการประมูลและโครงการที่มาจากการขายตรง
เราเอาใจใส่เป็นอย่างยิ่งกับความต้องการของลูกค้า
และทำข้อเสนอทางด้านเทคโนโลยีที่ลูกค้าจะมั่นใจได้ว่าเป็นเทคโนโลยีที่ทันสมัยที่สุด
ความเข้าใจในธุรกิจลูกค้าและโครงการในรายละเอียดเป็นกุญแจสำคัญที่ทำให้เราประสบความสำเร็จในการส่งมอบงานและทำให้ลูกค้าพึงพอใจ
เรามีทีมงานขายและทีมงานก่อนการขาย (Pre-sales)
ที่มีความชำนาญสูงเพื่อให้มั่นใจได้ว่าข้อเสนอของโครงการเป็นข้อเสนอที่เป็นที่เข้าใจถูกต้อง ชัดเจน
ตรงกันทั้งเอไอทีและลูกค้า เมื่อเริ่มรับงาน
ฝ่ายจัดการโครงการจะเข้ามารับผิดชอบเพื่อให้สามารถดำเนินโครงการได้อย่างเหมาะสมและเสร็จสมบูรณ์
ผู้จัดการโครงการจะเข้ามาจัดทีมงานผู้ชำนาญการและทีมวิศวกรที่ผ่านการฝึกอบรมเข้าดำเนินการ
ทีมงานทั้งหมดจะเข้าดำเนินโครงการตามแผนงานและกระบวนวิธีที่ได้รับการฝีกอบรมมาเป็นอย่างดี
สิ่งเหล่านี้เป็นพื้นฐานสำคัญอีกประการหนึ่งที่ทำให้เอไอทีประสบความสำเร็จมาจนทุกวันนี้

โครงการที่เราดำเนินการมีทั้งขนาดย่อมมูลค่าเป็นหลักแสนบาทไปจนกระทั่งโครงการมูลค่าเป็นหลักพันล้านบาท
ขึ้นอยู่กับลูกค้า ซึ่งปัจจุบันฐานลูกค้าของเรามีตั้งแต่กิจการเล็กๆจนถึงบริษัทในระดับที่อยู่ในรายชื่อ
500 บริษัทใหญ่ที่จัดโดยนิตยสาร Fortune และหน่วยงานราชการ หลังจากส่งมอบ ดำเนินการ
และทดสอบระบบอย่างสมบูรณ์แล้ว เราจะเริ่มการบริการหลังการขาย
และทำการซ่อมบำรุงระบบให้กับลูกค้า

2.  การให้บริการดูแลบำรุงรักษา

เอไอที Care4 คือโปรแกรมการบำรุงรักษาที่ยืดหยุ่น และหลากหลาย
ซึ่งออกแบบให้เหมาะกับความต้องการของลูกค้า ด้วยประสบการที่มีมาเกือบ 20 ปี ในด้านต่างๆเช่น
การออกแบบ ดำเนินโครงการ บำรุงรักษาเครือข่าย เซิร์ฟเวอร์ และซอฟต์แวร์
เอไอทีคือผู้ให้บริการที่ลูกค้าต้องการโปรแกรม CARE4ประกอบด้วย

-   ป้องกันการสะดุดของระบบ (Downtime)

-   พร้อมให้บริการตลอดเวลา

-   สามารถเข้าถึงวิศวกรที่รู้จักระบบงานเป็นอย่างดีได้โดยตรง

-   การรับมือกับปัญหาอย่างโปร่งใส

-   ศูนย์บริการครอบคลุมทั่วประเทศ

-   ประมาณการต้นทุน

โปรแกรม CARE4 มีขบวนการของการบริหารจัดการด้านการให้บริการโดยใช้ระบบ Information
Technology Infrastructure Library (ITIL)
เพื่อให้มั่นใจได้ว่าเราให้บริการที่เสมอต้นเสมอปลาย:-

-   Call Center

-   Incident Management

-   Change Management

-   Install Base Management

-   Spare Part Logistics

-   Resource Allocation

-   Remote and Online Monitoring

-   Assessments and Health Checks และ

-   License Management

3.  Managed Services

ภายใต้การดูแล Managed Serviced ของเอไอที
ลูกค้าสามารถปลดภาระความรับผิดชอบรายวันด้าน IT ให้เป็นการดูแลของเรา
ซึ่งจะทำให้มั่นใจได้ว่ากิจกรรมต่างๆจะได้รับการปรับปรุงเพิ่มประสิทธิภาพ บริการ Managed
Serviced ของเรานำเสนอการดูแลทั้งระบบโครงสร้างพื้นฐานหรือเป็นบางส่วนได้

-   Managed IT Infrastructure

-   Managed Network Infrastructure

-   Managed Security และ

-   Managed Communication (VoIP)

ปัจจุบันความต้องการของลูกค้าเกี่ยวกับ Managed Service
ได้เพิ่มมากขึ้นจากเดิมที่เป็นลักษณะของการบังคับซื้อ และไม่ได้เพิ่มมูลค่าของธุรกิจ
แต่เอไอทีเราทำงานในลักษณะที่แตกต่างโดยการทำความเข้าใจให้ลูกค้ารับทราบถึงประโยชน์จากการมีเครือข่ายที่เหมาะสม
ตามความจำเป็น จะหลีกเลี่ยงการสะดุดของเครือข่าย (Downtime)
ซึ่งก็จะกระทบผลประกอบการของธุรกิจ การบำรุงรักษาโครงสร้างพื้นฐานไอทีกลายเป็นเรื่องซับซ้อน
ยุ่งยาก และความต้องการของพนักงานก็เพิ่มมากขึ้น
การจัดการผลิตภัณฑ์ที่หลากหลายเป็นเรื่องที่เสียเวลาและลำบาก
เอไอทีสามารถเข้าไปจัดการปัญหาความยุ่งยากดังกล่าวเพื่อให้ลูกค้าได้จัดการโครงสร้างพื้นฐานไอทีอย่างเหมาะสมตลอดเวลา

4.  Training Services

ปัจจุบัน เทคโนโลยีเปลี่ยนแปลงไปตามลักษณะการทำงานประจำวัน
เทคโนโลยีได้ก้าวข้ามเขตแบ่งแดนระหว่างประเทศไปแล้ว
ธุรกิจจำเป็นต้องหาบุคลากรที่มีทักษะรู้จักที่จะขับเคลื่อนธุรกิจเพื่อรองรับเศรษฐกิจแบบเครือข่ายระดับนานาชาติ

เทคโนโลยีอยู่รอบตัวเรา จากหน่วยงานราชการ ถึงสถาบันการศึกษา จากโรงงานถึงโรงพยาบาล
โดยพื้นฐานธุรกิจทั้งหลายกำลังเก็บเกี่ยวพลังจากการเป็นเครือข่าย
บุคลากรที่ได้รับการฝึกฝนเป็นอย่างดีกำลังเป็นที่ต้องการอย่างมาก
เพราะไม่เพียงแต่การส่งมอบโซลูชั่น แต่จำเป็นต้องมีการบำรุงรักษาโครงสร้างพื้นฐานเหล่านั้นด้วย
ลูกค้าของเราที่ออกแบบระบบ
และดำเนินการบนโครงสร้างเครือข่ายพื้นฐานของซิสโก้สามารถส่งทีมงานเข้ารับการฝีกอบรมในศูนย์ฝึกอบรมซิสโก้ของเอไอที
AIT Cisco Training Center (ACCTC) เพื่อให้พร้อมรับความต้องการที่จะเกิดขึ้นในอนาคตได้

  2.2 การตลาดและภาวะการแข่งขัน

การตลาดและกลยุทธ์

เอไอทียังคงร่วมในการประมูลงานโครงการทั้งในภาคราชการและภาคเอกชน
โดยเกณฑ์ต่างๆที่ใช้ในการประมูลงานมีดังนี้

-   ระดับความเข้าใจของในความต้องการของโครงการ

-   คุณภาพด้านเทคนิคของข้อเสนอโครงการ

-   ความพร้อมด้านบุคลากรของเราและผลงานอ้างอิง

-   มูลค่าโครงการและฐานะการเงินของบริษัท

บริษัทได้กำหนดกลยุทธ์การแข่งขันไว้ดังนี้

-   รักษาระดับคุณภาพสูงสุดของสินค้าและบริการ

-   เข้าถึงลูกค้าตั้งแต่เริ่มต้น
    เพื่อจะสามารถให้คำแนะนำในเรื่องการออกแบบระบบและการวางแผน

-   ทำความเข้าใจอย่างชัดเจนเกี่ยวกับตัวโครงการและคัดสรรสินค้าและเทคโนโลยีที่เหมาะสมและสร้างความพอใจให้ลูกค้ามากที่สุด

-   ให้บริการหลังขายที่ดีที่สุด จากศูนย์บริการ 7 แห่งที่สามารถครอบคลุมได้ทั่วประเทศ

-   รักษาความสัมพันธ์ที่ดีกับลูกค้า

-   ยังคงพัฒนาบุคลากรต่อไปไม่หยุดยั้ง

-   เพิ่มความยืดหยุ่นและความรวดเร็วในการแก้ปัญหา

-   รักษาความสัมพันธ์และความซื่อสัตย์ต่อคู่ค้าของเรา

ช่องทางการจัดจำหน่าย

บริษัทมีการรับงานโดยผ่านการติดต่อและเจรจากับลูกค้าโดยตรงเป็นส่วนใหญ่
ซึ่งเป็นกลุ่มลูกค้าที่เป็นบริษัทขนาดใหญ่ของภาครัฐ โดยในปี 2554 มีสัดส่วนประมาณร้อยละ 60
ของยอดขายรวม ซึ่งผลจากกลยุทธ์ในการสร้างความสัมพันธ์ที่ดีกับลูกค้า
และความหลากหลายในด้านของผลิตภัณฑ์และการบริการที่นำเสนอ
รวมถึงคุณภาพของการให้บริการที่ดี
จึงทำให้รายได้ของบริษัทส่วนใหญ่ยังคงมาจากฐานลูกค้าเดิมอันเนื่องมาจากความไว้วางใจและยอมรับในผลงานเป็นอย่างดีจากลูกค้า
โดยบริษัทได้มีการจัดตั้งและแบ่งทีมงานขายออกเป็น 4 กลุ่ม ตามลักษณะของกลุ่มลูกค้าเป้าหมาย คือ
กลุ่มธุรกิจด้านการสื่อสารเคลื่อนที่และสื่อสารไร้สาย
กลุ่มธุรกิจด้านโทรศัพท์พื้นฐานและเครือข่ายแบบมีสาย กลุ่มเอกชน และกลุ่มหน่วยงานราชการ
โดยทำหน้าที่ดูแลและนำเสนอบริการต่างๆ ให้แก่ลูกค้า รวมทั้งเพิ่มขีดความสามารถในการให้บริการ
เพื่อตอบสนองความต้องการลูกค้า

สภาวะการแข่งขัน

จากผลของการให้ความสำคัญด้านการพัฒนาเทคโนโลยีสารสนเทศและการสื่อสารของทั้งภาครัฐบาลและภาคเอกชนให้ได้มาตรฐานและทัดเทียมระดับนานาชาติ
ทำให้ตัวเลขของงบประมาณการลงทุนเพื่อพัฒนาระบบมีมูลค่าสูงและในอัตราเพิ่มขึ้นอย่างต่อเนื่องตลอดระยะเวลาที่ผ่านมา
เหตุดังกล่าวทำให้ผู้ประกอบการหลายรายให้ความสนใจในธุรกิจนี้
จึงทำให้มีการแข่งขันค่อนข้างสูงแต่ส่วนใหญ่ก็ยังเป็นกลุ่มที่ทำธุรกิจในด้านนี้อยู่แล้ว
ซึ่งสามารถแบ่งออกเป็น 4 กลุ่ มโดยจำแนกตามประเภทระบบ ดังนี้

  กลุ่มระบบคอมพิวเตอร์

-   บริษัท เอ็ม เอฟ อี ซี จำกัด (มหาชน)

-   บริษัท พีซีซี จำกัด

-   บริษัท เอสวีโอเอ จำกัด (มหาชน)

-   กลุ่มบริษัทซีดีจี

-   ยิบอินซอย

-   ซีเมนส์

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ล็อกซเล่ย์ จำกัด (มหาชน)

  กลุ่มระบบโครงข่ายสารสนเทศ

-   บริษัท ดาต้าคราฟท์ จำกัด

-   บริษัท ไอบีเอ็ม จำกัด

-   บริษัท เน็ทวัน เน็ทเวิร์ค โซลูชั่น จำกัด

-   บริษัท เอ็ม เอฟ อี ซี จำกัด (มหาชน)

-   บริษัท เดอะ คอมมูนิเคชั่น โซลูชั่น จำกัด

-   บริษัท ไอบีเอ็ม (ประเทศไทย) จำกัด

-   บริษัท เอ็นซีอาร์ ประเทศไทย จำกัด

-   บริษัท ฟอร์ท คอร์ปอเรชั่น จำกัด (มหาชน)

-   บริษัท ซีเมนส์ (ประเทศไทย) จำกัด

-   บริษัท ล็อกซบิท จำกัด (มหาชน)

-   บริษัท ดาต้าโปร คอมพิวเตอร์ ซิสเต็มส์ จำกัด

  กลุ่มระบบโครงข่ายสื่อสาร

-   บริษัท ยูไนเต็ดคอมมูนิเคชั่น อินดัสตรี จำกัด (มหาชน)

-   บริษัท จัสมิน อินเตอร์เนชั่นแนล จำกัด (มหาชน)

-   บริษัท สามารถคอร์ปอเรชั่น จำกัด (มหาชน)

  กลุ่มระบบ Software Application

-   บริษัท เอ็ม เอฟ อี ซี จำกัด (มหาชน)

-   บริษัท อินเตอร์เนชั่นแนล รีเสิรช คอร์ปอเรชั่น จำกัด (มหาชน)

สำหรับการดำเนินธุรกิจของบริษัทฯนั้น จัดอยู่ในทั้ง 4 กลุ่ม แต่บริษัทฯถือเป็นหนึ่งในผู้นำใน 2
กลุ่มหลักๆ ด้วยกันคือ (1) กลุ่มระบบโครงข่ายสารสนเทศ และ (2) กลุ่มระบบโครงข่ายสื่อสาร
ทั้งนี้เพราะรายได้ส่วนใหญ่ของบริษัทฯได้มาจากการขายผลิตภัณฑ์ที่เกี่ยวข้องกับระบบโครงข่ายสารสนเทศ
และระบบโครงข่ายสื่อสารโทรคมนาคม ประกอบกับบริษัทฯเป็นบริษัทคู่ค้าสำคัญในระดับ Gold
Partner กับบริษัท Cisco Inc.
ซึ่งบริษัทดังกล่าวเป็นผู้ผลิตผลิตภัณฑ์ระบบโครงข่ายสารสนเทศอันดับหนึ่งของโลก

3. ปัจจัยความเสี่ยง

3.1 ปัจจัยความเสี่ยง

ทุกวันนี้การดำเนินธุรกิจมักจะมีความไม่แน่นอน
การจัดการความเสี่ยงเป็นเครื่องมือสำคัญที่หลีกเลี่ยงไม่ได้ในทุกธุรกิจโดยเฉพาะอย่างยิ่งในการดำเนินธุรกิจเมื่อเกิดสถานการณ์ที่คาดไม่ถึง
ดังนั้นเอไอทีจึงจำเป็นต้องมีเครื่องมือจัดการธุรกิจในสถานการณ์ปัจจุบันเช่นเดียวกับการเตรียมตัวให้พร้อมกับการแข่งขันในอนาคต

บริษัทตระหนักถึงผลกระทบของปัจจัยเสี่ยงและได้จัดทำมาตรการที่จะลดความเสี่ยงให้อยู่ในระดับที่ยอมรับได้
บริษัทยังได้ทบทวน
ประเมินปัจจัยเสี่ยงและอุปสรรคใหม่ๆที่อาจส่งผลกระทบบริษัทและผู้มีส่วนได้เสียอย่างสม่ำเสมอ
อย่างไรก็ตามบริษัทได้มีการจัดตั้งคณะกรรมการบริหารความเสี่ยงการเข้าทำโครงการและลงทุน
(Risk Committee) ขึ้นตั้งแต่ปี 2547
เพื่อบริหารความเสี่ยงจากโครงการอย่างมีประสิทธิภาพซึ่งเป็นความเสี่ยงที่สำคัญที่สุดต่อลักษณะการขายแบบโครงการของบริษัท

วัตถุประสงค์หลักของการจัดการความเสี่ยงคือทำให้มั่นใจว่าบริษัทจะสามารถบรรลุเป้าหมายขณะที่ยังคงสร้างลักษณะความมั่นใจให้กับผู้ถือหุ้นและผู้มีส่วนได้เสียอื่นๆ

ความเสี่ยงด้านการเปลี่ยนเทคโนโลยี

เนื่องจากธุรกิจด้านไอทีมีความเปลี่ยนแปลงอย่างรวดเร็ว
บริษัทต้องดำรงความเป็นผู้นำด้านเทคโนโลยีเพื่อหลีกเลี่ยงการสูญเสียโอกาสทางธุรกิจและความสามารถในการแข่งขัน
บริษัทมีการกระตุ้นวิศวกรและพนักงานขายรวมทั้งเจ้าหน้าที่การตลาด
เพื่อให้ติดตามการพัฒนาทางเทคโนโลยี และเข้าร่วมการสัมนาทางวิชาการต่างๆ
เพื่อให้สามารถอยู่ในฐานะผู้นำในสาขา
และนอกจากนี้เอไอทียังคงทำงานอย่างใกล้ชิดกับพันธมิตรธุรกิจ
เพื่อให้เข้าใจในภาพของการพัฒนาตลาดและเทคโนโลยีหลัก

ความเสี่ยงในการพึ่งพาลูกค้ารายใหญ่

รายรับส่วนใหญ่มาจากการขายและบริการติดตั้งเครือช่ายให้กับ บมจ. กสท. โทรคมนาคม และ
บมจ.ทีโอที ประมาณกว่าร้อยละ 60 ของรายรับทั้งหมด
แม้จะถูกมองว่าเป็นความเสี่ยงแต่เนื่องจากโครงสร้างพื้นฐานของประเทศยังคงไม่พัฒนาเต็มที่
ดังนั้นการลงทุนดังกล่าวจะมาจากภาคราชการเกือบทั้งหมดเพื่อเป็นการสนับสนุนวาระแห่งชาติในด้านไอที
เช่น e-education, Broadband Internet และอีกหลายโครงการ
วาระแห่งชาติทั้งหมดนี้จำเป็นต้องอาศัยโครงสร้างพื้นฐานด้าน

ไอซีที
การขายเครือข่ายหลักถือว่าเป็นความชำนาญในระดับประเทศยากที่จะหาคู่แข่งมาเปรียบเทียบได้
ดังนั้นจึงจำเป็นอยู่เองที่เอไอทีจะเป็นผู้ค้าหลักในตลาดทั้งในปัจจุบันและในอนาคต

ลักษณะลูกค้าของบริษัทประกอบด้วยกลุ่มองค์กรราชการรัฐวิสาหกิจ
และบริษัทเอกชนสามารถแบ่งออกเป็น 3 กลุ่มดังนี้

+----------------------+-------------------------+--------------------+
| กลุ่มลูกค้า              | ลูกค้า                    | อัตร                |
|                      |                         | าส่วนรายได้/รายได้รวม |
+----------------------+-------------------------+--------------------+
| Telecom I: ได้แก่      | บริษัท กสท โทรคมนาคม จำกัด | 51%                |
| กลุ่มธ                 | (มหาชน)                 |                    |
| ุรกิจด้านการสื่อสารเคลื่อนท |                         |                    |
| ี่และสื่อสารไร้สาย(Mobile |                         |                    |
| & Wireless Group)    |                         |                    |
+----------------------+-------------------------+--------------------+
| Telecom II : ได้แก่    | บริษัท ทีโอที จำกัด (มหาชน)  | 9%                 |
| กลุ่มธุรกิจด้าน           |                         |                    |
|                      |                         |                    |
| โทรศ                 |                         |                    |
| ัพท์พื้นฐานและเครือข่ายแบบ |                         |                    |
+----------------------+-------------------------+--------------------+
| กลุ่ม Enterprise :     | หน่วยงานราชการ รัฐวิสาหกิจ  | 40%                |
| กลุ่มลูกค้าที่เป็น          | หรือองค์กร                |                    |
|                      |                         |                    |
| องค์ก                 | ธุรกิจภาคเอกชน ภาคการศึกษา |                    |
| รทั้งภาครัฐและเอกชนต่างๆ | ฯลฯ                     |                    |
|                      |                         |                    |
| มีสาย(Fixed Line &    |                         |                    |
| Network Group)       |                         |                    |
+----------------------+-------------------------+--------------------+

นอกจากนี้บริษัทยังวางแผนที่จะทำสัญญาให้บริการในระยะยาวกับลูกค้าหลักของเรา
เพื่อจะเป็นการรักษาสมดุลกับรายได้จากโครงการชัดเจนว่าบริษัทพยายามอย่างยิ่งที่จะลดความเสี่ยงอันเกิดจากการพึ่งพาลูกค้าน้อยราย
และกำลังพยายามมองหาโอกาสที่จะกระจายฐานลูกค้าในอนาคต
รายได้ที่เพิ่มจากการขยายฐานลูกค้าในอนาคตก็จะสามารถเปรียบเทียบได้กับรายได้จากลูกค้าหลัก
แต่ในขณะเดียวกันบริษัทก็ยังคงรักษาฐานลูกค้าปัจจุบันให้แข็งแกร่งมากยิ่งขึ้น

ความเสี่ยงด้านการพึ่งพาบุคลากร

ธรรมชาติของธุรกิจเทคโนโลยีสารสนเทศและการสื่อสารที่พึ่งพาอย่างมากกับบุคลากรทั้งในด้านการตลาด
วิศวกรรม และด้านการดำเนินงาน ทรัพยากรบุคคลที่มีค่าเหล่านี้ ต้องใช้เชี่ยวชาญในด้านการแนะนำ
การออกแบบ และการดำเนินงาน ขายสินค้าและบริการของเอไอที ปัจจุบันเรามีพนักงานรวม 286
คนโดยกระจายไปตามสายงานต่างๆเหล่านี้

-   การขายและการตลาด

-   บริการลูกค้า (ด้านวิศวกรรม)

-   ซอฟต์แวร์

-   จัดการโครงการ

-   การเงินและการบริหาร

พนักงานส่วนใหญ่ของบริษัทเป็นวิศวกร แต่ละคนมีประสบการณ์ทำงานประมาณ 4-6 ปี
และในปีที่ผ่านมา บริษัทมีอัตราการออกของพนักงานเพียงร้อยละ 3-4 ซึ่งถือว่าอยู่ในระดับต่ำ
เพื่อที่จะรักษาทรัพยากรบุคคล บริษัทมีรูปแบบของการจูงใจและให้สภาพแวดล้อมการทำงานที่ดี
บริษัทยังได้มีระบบตรวจสอบภายในเพื่อป้องกันความเสี่ยงที่จะสูญเสียบุคคลกรที่สำคัญเพื่อไม่เกิดผลกระทบต่อการดำเนินธุรกิจ

เอไอทีได้พัฒนาโครงสร้างองค์กรในหลายระดับและมีระบบการทดแทนกันหากเกิดกรณีที่พนักงานหลักไม่พร้อมทำงานก็จะสามารถมีพนักงานทดแทนได้ในทันที
ทุกสัปดาห์จะมีการประชุมภายในโดยพนักงานในระดับอาวุโส เพื่อรับทราบและพูดคุยปัญหาที่เกิดขึ้น
และเพื่อกำหนดมาตรการที่จำเป็นทันที ทั้งนี้เพื่อลดปัญหาในการทำงานที่อาจเกิดขึ้นได้

ความเสี่ยงด้านการพึ่งพาผู้ค้ารายใหญ่มากกว่าร้อยละ 25

ปกติแล้วบริษัทจะซื้อสินค้าโดยตรงจากผู้ผลิตหรือจากตัวแทนจำหน่ายของผู้ผลิตที่ตั้งสำนักงานตัวแทนในประเทศไทย
และบริษัทเป็นตัวแทนจำหน่ายหลักที่โดดเด่น และเป็นพันธมิตรทางธุรกิจกับบริษัท ซิสโก้
(ประเทศไทย) จำกัด ผู้ผลิตชั้นนำของโลกในด้านเทคโนโลยีสารสนเทศ ในสาขา IP (Internet
Protocal)

ในปี 2556 บริษัทสั่งซื้ออุปกรณ์เครือข่ายจาก Cisco systems เป็นมูลค่ามากถึงประมาณร้อยละ
26 ของต้นทุนขายทั้งหมด สาเหตุสำคัญที่ทำให้ต้องมีมูลค่าการสั่งซื้อจากบริษัท ซิสโก้
ในแต่ละปีมากเช่นนี้ก็ด้วยเหตุที่ว่าสินค้าจากบริษัทซิสโก้
ได้รับการยอมรับอย่างกว้างขวางจากลูกค้าทั้งในและต่างประเทศ นอกจากนี้
เอไอทีได้ลงทุนอย่างมากในการฝึกอบรมวิศวกรและพนักงานขายเพื่อให้ได้รับการรับรองจากบริษัทซิสโก้
ตลอดมาจนทำให้ เอไอทีได้รับการแต่งตั้งจากบริษัทซิสโก้ ให้เป็นคู่ค้าในระดับ Gold Partner
ซึ่งเป็นระดับที่สูงที่สุดมาหลายปี

การอยู่ในระดับ Gold Partner
มานานนี่เองทำให้เราได้รับการสนับสนุนทั้งด้านเทคนิคและส่วนลดทางการค้าที่ดีกว่าคู่ค้าในระดับอื่นที่อยู่ในระดับรองลงมา
แม้กระนั้นในการลดความเสี่ยงที่เกิดจากการพึ่งพาคู่ค้าที่รายเดียวในระดับที่สูง
บริษัทยังได้เป็นคู่ค้ากับผู้ผลิตรายอื่น ซึ่งมีชื่อเสียงอยู่ในระดับเดียวกันกับ Cisco System
ผู้ผลิตเหล่านี้ก็เป็นผู้ผลิตชั้นนำในสาขาของตน

ความเสี่ยงด้านการส่งมอบโครงการ

โครงการเทคโนโลยีสารสนเทศการสื่อสารมักจะมีอายุการส่งมอบโครงการประมาณ 6-12 เดือน
ทั้งนี้ขึ้นอยู่กับขนาดของแต่ละโครงการถ้าบริษัทไม่สามารถส่งมอบโครงการในเวลาที่กำหนดไว้ในสัญญา
บริษัทอาจถูกปรับจากการส่งงานล่าช้าได้ ตลอดระยะเวลา 5 ปีล่าสุดนี้
บริษัทถูกปรับจากการส่งมอบงานล่าช้าคิดเป็นมูลค่าน้อยกว่าร้อยละ 1 ของมูลค่าโครงการทั้งหมด
ซึ่งถือได้ว่าน้อยมาก เมื่อเปรียบเทียบกับบริษัทในธุรกิจเดียวกัน

สาเหตุหลักของความล่าช้าของโครงการมักจะมาจากปัจจัยภายนอกที่อยู่นอกเหนือการควบคุมของเราเช่น
ความล่าช้าจากการส่งของจากคู่ค้า
หรือการเปลี่ยนแปลงอุปกรณ์ที่ติดตั้งพื่อที่จะป้องกันบทปรับที่จะเกิดขึ้นจำเป็นต้องมีวิธีการจัดการโครงการอย่างชัดเจน
กระบวนวิธีนี้ต้องอาศัยการติดตามโครงการอย่างใกล้ชิดและการประสานงานที่ดีระหว่างบริษัท ลูกค้า
และผู้ผลิต ซึ่งทำให้สามารถระบุปัญหาและลดผลกระทบต่างๆที่อาจจะเกิดขึ้นได้ล่วงหน้า
เมื่อเริ่มโครงการ บริษัทจะติดตามและตรวจสอบระยะเวลาการส่งมอบโครงการอย่างสม่ำเสมอ
อย่างไรก็ตามหากลูกค้ามีความต้องการใช้ระบบงานที่สั่งไว้อย่างเร่งด่วน
บริษัทก็สามารถจัดหาระบบงานสำรองเพื่อใช้งานชั่วคราวระหว่างรอการส่งมอบโครงการอย่างสมบูรณ์ต่อไป

ความเสี่ยงจากอัตราแลกเปลี่ยน

โดยทั่วไปก่อนดำเนินโครงการ
บริษัทต้องประมาณการต้นทุนโครงการล่วงหน้าเป็นระยะเวลาประมาณ 1-2 เดือน
เพื่อจะใช้ในขบวนการประมูลงานโครงการต่างๆ
ซึ่งหากต้องการนำเข้าอุปกรณ์บางส่วนจากต่างประเทศ
ต้นทุนโครงการอาจได้รับผลกระทบอันเนื่องมาจากความผันผวนของอัตราแลกเปลี่ยนเงินตราต่างประเทศ
ณ วันที่ 31 ธันวาคม 2556 บริษัทมียอดคงเหลือของเจ้าหนี้การค้าที่เป็นเงินสกุลต่างประเทศจำนวน
7.6 ล้านเหรียญสหรัฐ
และมียอดคงเหลือของสัญญาซื้อเงินตราต่างประเทศล่วงหน้าเพื่อใช้สำหรับจ่ายชำระค่าสินค้าเป็นจำนวน
14.7 ล้านเหรียญ โดยอัตราแลกเปลี่ยนที่ตกลงล่วงหน้าไว้คือ 30.17 ถึง 32.29 บาท
ต่อหนึ่งเหรียญสหรัฐ จากความเสียงข้างต้น บริษัทได้กำหนดวิธีลดความเสี่ยงดังกล่าวโดย

1.  กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ

2.  การทำสัญญาซื้อ-ขายเงินตราต่างประเทศล่วงหน้าครอบคลุมทั้งจำนวน

โดยในปี 2556 นี้ บริษัทได้เตรียมการใช้เครื่องมือต่างๆ
ทางการเงินเพื่อประสิทธิภาพในการบริหารความเสี่ยงให้เกิดประโยชน์สูงสุดกับบริษัท

ความเสี่ยงจากการเปลี่ยนแปลงนโยบายรัฐ

ธุรกิจเทคโนโลยีสารสนเทศนับว่าเป็นธุรกิจที่มีทิศทางการเติบโตที่ดีมาก
เนื่องจากได้รับนโยบายของรัฐหรือกฎหมายมาสนับสนุนเรื่องการลงทุนพัฒนาระบบเทคโนโลยีสารสนเทศอย่างต่อเนื่อง
นโยบายเหล่านี้ส่งผลดีต่อผู้ประกอบการที่อยู่ในอุตสาหกรรมให้มีโอกาสเข้าร่วมประมูลงานเพื่อการดำเนินโครงการเพิ่มสูงขึ้น
ดังนั้นหากมีการเปลี่ยนแปลงนโยบายของรัฐในโครงการต่างๆ
เหล่านี้อาจจะส่งผลกระทบทั้งบวกและลบต่อโอกาสทางธุรกิจของบริษัท อย่างไรก็ตามบริษัทฯ
มีการติดตามและประเมินสถานการณ์อย่างใกล้ชิดและแจ้งข่าวให้นักลงทุนทราบอย่างต่อเนื่อง

3.2 แนวโน้มของอุตสาหกรรม

สังคมออนไลน์นับเป็นเทรนด์สุดฮอตในปีที่แล้ว ผ่านทางแอปลิเคชั่นยอดนิยมไม่ว่าจะเป็นเฟซบุ้ค
(Facebook) ไลน์ (Line) อินสตาแกรม (Instagram) หรือ ยูทูบ (Youtube)
จนทำให้ประเทศไทยที่มีประชากรรวมกว่า 67 ล้านคน มียอดสมาชิกเฟซบุ้คสูงถึง 18.5 ล้านคน
และเป็นสมาชิกไลน์ ถึง 18 ล้านคน ซึ่งสูงเป็นอันดับ 2 ของโลกรองจากประเทศญี่ปุ่น
ด้วยตัวเลขสถิติการใช้งานโซเชียลเน็ตเวิร์ค (Social Network) ผ่านอุปกรณ์โมบายต่างๆ
เป็นจำนวนมหาศาลในแต่ละวัน ทั้งรูปภาพ ข้อความ และวีดิโอ เพื่อเล่าเรื่องราวต่างๆ
ที่เกี่ยวข้องในชีวิตประจำวัน จนอาจกล่าวได้ว่า
สังคมออนไลน์ได้กลายเป็นส่วนหนึ่งในการดำรงชีวิตของผู้คนไปเสียแล้ว
จำเป็นที่ผู้ให้บริการโครงข่ายและโทรศัพท์เคลื่อนที่
จะพยายามขยายโครงข่ายให้ทั่วถึงในพื้นที่ที่คาดว่าจะมีการใช้งานมาก
เพื่อให้การบริการอินเทอร์เน็ตความเร็วสูงทั้งเครือข่ายแบบมีสายและไร้สายได้รวดเร็วทันใจกับความต้องการผู้บริโภคยุคดิจิตอลที่มีดิจิตอลไลฟ์สไตล์ที่แตกต่างกัน
ให้ได้รับความพึงพอใจสูงสุด

  การที่ผู้ให้บริการโครงข่ายและโทรศัพท์เคลื่อนที่ในยุคปัจจุบัน
  จะใช้เพียงเว็บไซท์หรือสังคมออนไลน์เป็นเครื่องมือในการติดต่อและดูแลลูกค้าเพียงอย่างเดียว
  อาจจะไม่เพียงพอ จำเป็นต้องแสวงหาโอกาสทางธุรกิจใหม่ๆควบคู่ไปด้วย
  การนำเครื่องมือวิเคราะห์ข้อมูลขนาดใหญ่ (Big Data)มาช่วยในการให้จัดการ
  จะทำให้ทราบถึงความต้องการของผู้บริโภคได้ในเชิงลึก โดยผลสำเร็จและเป้าหมายที่ได้
  จะอยู่ที่การพัฒนาสินค้าและบริการที่ดีที่สุดให้กับผู้บริโภค อาจไม่ใช่เพียงเพื่อชัยชนะทางธุรกิจ
  แต่เป็นการวางแผนธุรกิจเพื่อปรับองค์กรเข้าสู่ยุคดิจิทัล
  เนื่องจากจะให้ผลตอบแทนการลงทุนที่ชัดเจน ทั้งในการสร้างนวตกรรมทางธุรกิจ
  และประกอบการตัดสินใจขยาย โครงข่าย หรือขยายธุรกิจ
  ในส่วนนี้เอไอทีได้รับโอกาสจากผู้ให้บริการโครงข่าย ในการนำโซลูชั่นบิ๊กดาต้า (Big Data
  Solution) มาช่วยในการจัดการข้อมูลเชิงลึก

  ในขณะเดียวกันปีที่ผ่านมาการเติบโตของสมาร์ทดีไวซ์มีมากถึง 80 ล้านเครื่อง
  ทำให้มีธุรกิจเกิดใหม่จำนวนมากเกิดขึ้นอย่างรวดเร็ว และด้วยการเข้ามาของโครงข่าย 3G
  ในปีที่แล้ว ช่วยเสริมให้ผู้บริโภคสามารถเข้าถึงเทคโนโลยีได้รวดเร็วขึ้น
  ความต้องการในการเข้าถึงโครงข่าย 3G เพิ่มจำนวนขึ้นอย่างรวดเร็ว
  ทำให้สังคมออนไลน์เกิดขึ้นได้กับทุกพื้นที่ ไม่ว่าจะเป็นศูนย์แสดงสินค้า งานรับปริญญา
  หรือสนามแข่งกีฬา เมื่อผู้บริโภคอยู่ในพื้นที่เดียวกันจำนวนมากต้องการเข้าถึงโครงข่าย 3G
  ที่มีแบนด์วิด (Bandwidth) จำกัด
  จะทำให้การรับส่งข้อมูลทำได้ล่าช้าขณะเดียวกันผู้ให้บริการก็เสียโอกาสทางธุรกิจ
  ดังนั้นผู้ให้บริการโครงข่ายจำเป็นที่จะต้องหาพันธมิตรด้านบรอดแบนด์ (Broadband)
  เพื่อจัดทำโซลูชั่นที่เรียกว่า “3G Offload ด้วยโครงข่ายบรอดแบนด์ WiFi”
  ทำให้ผู้บริโภคสามารถใช้โครงข่ายบรอดแบนด์ (WiFi) ร่วมกับโครงข่าย3G
  โดยทั้งสองเทคโนโลยีสามารถทำงานร่วมกันได้อัตโนมัติ ในส่วนของโครงข่ายบรอดแบนด์
  (WiFi) และ เกตเวย์(Gateway) เพื่อควบคุมการเข้าถึงอินเทอร์เน็ตนี้
  เอไอทีมีโซลูชั่นพร้อมที่ให้คำปรึกษา และให้บริการกับผู้ให้บริการ (Service Provider)

  สำหรับปีนี้ 2014 เป็นยุคของดิจิตอลทีวีของประเทศไทย
  ผู้ชมสามารถรับสัญญาณได้ทั้งแบบดาวเทียมและระบบไอพี
  ซึ่งการเปลี่ยนถ่ายจากทีวีระบบอนาล็อกไปสู่ทีวีดิจิตอลในประเทศไทยจะทำได้รวดเร็ว
  เนื่องจากภาครัฐออกคูปองสนับสนุนผู้บริโภคในการจัดหา
  และสำหรับเทรนด์ของการแพร่ภาพด้วยระบบไอพี
  ผู้บริโภคสามารถใช้สมาร์ทดีไวซ์ดูวีดีโอได้ทุกที่ทุกเวลา
  ในขณะเดียวกันผู้ให้บริการก็สามารถเพิ่มบริการ หรือฟีเจอร์ใหม่ๆของการบรอดแคสต์
  ส่งไปยังผู้บริโภคได้รวดเร็ว อย่างเช่น การทำออนดีมานด์ หรือจ่ายตามการใช้งาน (pay per
  used) นอกจากนี้การทำธุรกิจโฆษณาก็จะเปลี่ยนไป มีลูกเล่นมากขึ้น
  โดยจะใช้กลยุทธ์คอนเทนท์มาร์เก็ตติ้งในการสร้างแบรนด์มากขึ้น
  ทำให้สามารถเข้าถึงผู้บริโภคได้รวดเร็ว และมีประสิทธิภาพมากยิ่งขึ้น

  เมื่อธุรกิจเกิดใหม่และผู้บริโภคเพิ่มจำนวนขึ้นอย่างรวดเร็วในสังคมออนไลน์
  รวมถึงทีวีดิจิตอลที่นำเสนอเทคโนโลยีถ่ายทอดผ่านไอพี (IP TV)ที่กำลังเกิดขึ้น
  จึงมีความจำเป็นที่จะต้องขยายขนาดโครงข่ายหลัก (Backbone) ให้มีความเร็วสูงกว่า100
  Gbps สำหรับหัวเมืองใหญ่ และสูงถึง 100 Gbps ตามหัวเมืองต่างๆ
  เพื่อรองรับปริมาณการรับ-ส่งข้อมูล (Traffic) ที่เพิ่มขึ้นอย่างรวดเร็ว
  รวมถึงการเตรียมความพร้อมสำหรับการเข้าสู่ประชาคมเศรษฐกิจอาเซียน (AEC)
  ทำให้มีการลงทุนทางด้านโครงสร้างพื้นฐานโทรคมนาคมขนาดใหญ่ดังกล่าวของผู้ให้บริการโครงข่ายในประเทศไทย
  จะเป็นโอกาสอันดีของเอไอทีที่จะมีสวนสนับสนุนการดำเนินต่างๆ เช่น
  การปรับปรุงระบบโครงข่าย
  ทั้งนี้รวมถึงการติดตั้งอุปกรณ์เพิ่มประสิทธิภาพของเสาโทรคมนาคมทุกพื้นที่หลักทั่วประเทศ เป็นต้น
  การลงทุนของภาคเอกชนในพื้นที่ห่างไกลนั้น
  แม้ว่าอาจจะยังไม่สามารถดำเนินการได้อย่างรวดเร็วในขั้นเริ่มต้น
  เนื่องจากค่าบริการใช้งานโครงข่าย 3G ยังมีค่าใช้จ่ายสูง
  ในส่วนนี้เอไอทีจะสามารถมีส่วนสนับสนุนการดำเนินการของหน่วยงานรัฐวิสาหกิจที่จะเข้าไปเสริม
  ด้วยการเชื่อมโยงสายไฟเบอร์ไปยังทุกหมู่บ้าน และกระจายสัญญาณแบบวาย-ฟาย
  ให้ประชาชนสามารถเข้าถึงอินเทอร์เน็ตความเร็วสูง ตั้งแต่ 2-10Mbps ได้

2.  การจัดหาผลิตภัณฑ์หรือบริการ

  3.3.1 ข้อมูลเกี่ยวกับผลิตภัณฑ์

  ผลิตภัณฑ์ที่ใช้ในการวางระบบสารสนเทศและการสื่อสาร ประกอบด้วย

1.  อุปกรณ์คอมพิวเตอร์ เช่น จอแสดงภาพ (Monitor) คอมพิวเตอร์ (PC/Laptop),
    เครื่องพิมพ์ (Printer) และอุปกรณ์ต่อพ่วง (Server/Storage)

2.  อุปกรณ์สำหรับระบบโครงข่าย เช่น High Speed, Internet Switch, Router

  และ Network Controller

3.  โปรแกรมระบบงานสำเร็จรูป (Application Software) เช่น โปรแกรมสำรวจพื้นที่
    (Mapping) โปรแกรมใบแจ้งหนี้ (Billing)

  ปัจจุบัน บริษัทฯได้เป็นตัวแทนจำหน่ายสินค้าให้กับ บริษัท ซิสโก้ ซีสเต็มส์ จำกัด (Cisco
  Systems), บริษัท ฮิวเลตต์ - แพคการ์ด จำกัด (Hewlett Packard), บริษัท ไอบีเอ็ม
  จำกัด (IBM), บริษัท ออราเคิล คอร์ปอเรชั่น จำกัด (Oracle), บริษัท ไมโครซอฟท์ จำกัด
  (Microsoft), บริษัท เอสเอพี (ประเทศไทย) จำกัด (SAP)
  ซึ่งทำให้บริษัทฯได้รับส่วนลดทางการค้าจากการซื้อสินค้า
  และเพื่อความคล่องตัวในการดำเนินงานและโครงการ
  บริษัทฯจะทำข้อตกลงในการซื้อสินค้ากับพันธมิตรทางธุรกิจ (Strategic Partner) เท่านั้น
  เช่น Cisco Systems
  ซึ่งเป็นลักษณะโดยปกติของธุรกิจออกแบบและวางระบบเทคโนโลยีสารสนเทศและการสื่อสาร

2.  การจัดหาผลิตภัณฑ์และบริการ

  เนื่องจากกว่าร้อยละ 80 ของการขายและบริการเป็นค่าสินค้า
  ดังนั้นการบริหารต้นทุนสินค้าที่เหมาะสมจะทำให้บริษัทฯมีความได้เปรียบในการเสนอราคาประมูลโครงการ
  ปัจจุบัน บริษัทฯมีลักษณะการจัดซื้อสินค้าโดยวิธี

1.  ติดต่อโดยตรงกับบริษัทผู้ผลิต
    ซึ่งส่วนใหญ่จะเป็นบริษัทพันธมิตรทางธุรกิจและมีการทำสัญญาทางการค้า
    โดยปกติอายุสัญญาประมาณ 1 ปี ได้แก่ Cisco Systems, Oracle เป็นต้น
    โดยทางบริษัทฯต้องทำการต่อสัญญากับทางบริษัทผู้ผลิตรายใหญ่ทุก 1 ปี
    เนื่องจากเป็นนโยบายของทางผู้ผลิต แต่โอกาสที่อาจไม่ได้ต่อสัญญานั้นมีน้อยมาก
    เนื่องจากทางบริษัทผู้ผลิตจะไม่ทำการต่อสัญญากับบริษัทที่ไม่ทำตามข้อตกลงระหว่างกันเท่านั้น
    ซึ่งทางบริษัทฯได้ปฏิบัติตามข้อตกลงต่างๆ อย่างเคร่งครัด
    อีกทั้งความสัมพันธ์ทางการค้าของทั้งสองบริษัทก็มีความสัมพันธ์ที่ดี โดยทาง บริษัทฯ
    ได้มีสัมพันธ์ทางต้นทุนการค้ามามากกว่า 20 ปี
    และถือเป็นบริษัทคู่ค้าและพันธมิตรทางธุรกิจที่ดีเสมอมา

2.  ติดต่อบริษัทผู้ผลิตโดยผ่านตัวแทนจำหน่ายในประเทศไทยโดยตรง
    หรือสั่งซื้อสินค้าจากตัวแทนจำหน่ายทั่วไป (โดยบริษัทฯไม่ได้ติดต่อบริษัทผู้ผลิตโดยตรง)
    เนื่องจากบริษัทฯมีจำนวนและมูลค่าโครงการเพิ่มสูงขึ้น
    และบางโครงการที่มีขนาดใหญ่และมีมูลค่าสูง
    บริษัทฯมีความจำเป็นในการว่าจ้างผู้ดำเนินงานรายย่อย (Sub-Contractor)
    มาร่วมดำเนินงาน

3.  บริษัทฯติดต่อสั่งซื้อสินค้าเพื่อการบริการ อันได้แก่ การสั่งซื้อเพื่อการติดตั้ง
    การสั่งซื้อเพื่อการฝึกอบรมและสัมมนา เป็นต้น

  บริษัทฯไม่มีนโยบายในการสั่งซื้อสินค้าล่วงหน้า เนื่องจากโครงการต่างๆ
  ที่บริษัทฯดำเนินการจะมีกำหนดลักษณะและคุณสมบัติของสินค้าแตกต่างกันไป
  ดังนั้นบริษัทฯจะสั่งซื้อสินค้าต่อเมื่อได้รับการว่าจ้างดำเนินโครงการแล้ว
  หากแบ่งตามการนำเข้าและการซื้อภายในประเทศ จะมีรายละเอียดดังนี้

1.  การนำเข้า

  บริษัทฯมีการสั่งซื้อสินค้าจากผู้ผลิตหรือผู้จัดจำหน่ายที่อยู่ต่างประเทศ ได้แก่ Cisco Systems
  และ Oracle ซึ่งมีโรงงานผลิตตั้งอยู่ในต่างประเทศ
  โดยการสั่งซื้อสินค้าจากผู้ผลิตหรือผู้จัดจำหน่ายจะกระทำต่อเมื่อได้รับเอกสารคำสั่งซื้อจากลูกค้า
  ซึ่งช่วยลดต้นทุนในการเก็บรักษาสินค้าคงคลัง และเนื่องจากบริษัท Cisco Systems และ
  Oracle
  เป็นบริษัทพันธมิตรทางการค้ากับทางบริษัทฯเป็นระยะเวลานานทำให้สะดวกในการติดต่อสื่อสารและการจัดส่ง
  ซึ่งช่วยลดระยะเวลาในการดำเนินงานของบริษัทฯลงได้ โดยมีระยะเวลาส่งของเฉลี่ยประมาณ
  30-45 วันนับจากวันที่ทำการเปิดใบสั่งซื้อ

2.  การซื้อภายในประเทศ

  บริษัทฯมีการสั่งซื้อสินค้าจากทั้งผู้ผลิตหรือผู้จัดจำหน่ายต่างประเทศที่นำสินค้าเข้ามาจำหน่ายในประเทศไทย
  และผู้นำเข้าสินค้าอิสระอื่นๆ
  ซึ่งบริษัทฯจะทำการสั่งซื้อสินค้าจากในประเทศในกรณีที่โครงการมีความเร่งด่วน
  อีกทั้งเพื่อเป็นการกระจายความเสี่ยงจากการพึ่งพาผู้จัดจำหน่ายหรือผู้ผลิตสินค้าน้อยราย

2.  ปัญหาเกี่ยวกับการดำเนินโครงการ

เนื่องจากในบางครั้งบริษัทฯประสบปัญหาเกี่ยวกับการไม่สามารถส่งมอบโครงการได้ตามระยะเวลาที่

กำหนด ทั้งนี้มีสาเหตุมาจาก

1.  การส่งสินค้าล่าช้า โดยมีสาเหตุมาจากโรงงานหยุดการผลิตในช่วงเทศกาล
    หรือเหตุจากภัยธรรมชาติ ซึ่งกระทบต่อแผนการติดตั้งระบบและการส่งมอบสินค้า อย่างไรก็ตาม
    บริษัทฯจะติดตามและประสานงานกับบริษัทผู้ผลิตเพื่อวางแผนการดำเนินงานล่วงหน้า
    ซึ่งจะช่วยลดความเสี่ยงจากการขนส่งสินค้าล่าช้า

2.  สินค้าที่ผลิตล้าสมัย เนื่องจากการเข้าร่วมประมูลแต่ละครั้ง
    บริษัทฯต้องนำเสนอรายละเอียดของสินค้าที่ใช้ในการดำเนินโครงการเพื่อพิจารณา
    หากการพิจารณาของลูกค้าล่าช้ามากหรือเลื่อนระยะเวลาการดำเนินโครงการออกไป
    บริษัทผู้ผลิตอาจยกเลิกหรือหยุดการผลิตสินค้าบางรายการ
    และทำให้บริษัทฯต้องเจรจากับลูกค้าเพื่อขอเปลี่ยนเป็นสินค้าอื่นที่มีคุณสมบัติเท่าเทียมกัน
    ซึ่งบางครั้งอาจกระทบต่อราคาต้นทุนการบริการ

3.  ผลกระทบต่อสิ่งแวดล้อม

- ไม่มี -

4.  งานที่ยังไม่ส่งมอบ

1.  บริษัทฯและบริษัทย่อยมีสัญญาขายสินค้าและบริการกับลูกค้าซึ่งยังไม่ได้ส่งมอบหรือให้บริการเป็นจำนวนเงินประมาณ
    3,896 ล้านบาท (2555: 3,018 ล้านบาท) (งบการเงินเฉพาะกิจการ: 3,896 ล้านบาท
    2555: 3,018 ล้านบาท)

2.  บริษัทฯ
    ได้ทำสัญญาหลายสัญญาเพื่อให้เช่าอุปกรณ์อิเลคโทรนิคกับบริษัทซึ่งมีรัฐบาลถือหุ้นใหญ่แห่งหนึ่ง
    หน่วยงานราชการและโรงเรียนหลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
    196 ล้านบาท (2555: 257 ล้านบาท)
    โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา

4. ทรัพย์สินที่ใช้ในการประกอบธุรกิจ

  4.1 ทรัพย์สินที่เช่า

  คือ ที่ดินและสิ่งปลูกสร้าง สำหรับที่ตั้งสำนักงานใหญ่และสาขา
  โดยผู้ใช้เช่าเป็นบุคคลที่ไม่มีความเกี่ยวข้องกับบริษัท

+-----------------+----------------------------------------------------+
| 4.1.1           |                                                    |
| ที่ดินและสิ่งปลูกสร้าง |                                                    |
| :               |                                                    |
| ที่ตั้งของสำ        |                                                    |
| นักงานใหญ่ของบริษัท |                                                    |
+-----------------+----------------------------------------------------+
| ที่ตั้ง:            | 37/2 ถนนสุทธิสารวินิจฉัย แขวงสามเสนนอก เขตห้วยขวาง       |
|                 | กรุงเทพฯ 10320                                      |
+-----------------+----------------------------------------------------+
| ลักษณะทรัพย์สิน:    | เนื้อที่ 3 งาน 80 ตารางวา ประกอบด้วยอาคารพาณิชย์ 4 ชั้น     |
|                 | ซึ่งประกอบด้วย พื้นที่ส่วนสำนักงานใหญ่ 1,800 ตารางเมตร       |
|                 | และคลังพักสินค้าชั่วคราว                                 |
|                 |                                                    |
|                 | 138 ตารางเมตร                                      |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี (1 พฤษภาคม 2555 - 30 เมษายน 2558)      |
+-----------------+----------------------------------------------------+
| อัตราค่าเช่า:      | 505,000 บาท ต่อเดือน                                 |
+-----------------+----------------------------------------------------+
|                 |                                                    |
+-----------------+----------------------------------------------------+
| 4.1.2           |                                                    |
| ที่ดินและสิ่งปลูกสร้าง |                                                    |
| :               |                                                    |
| ที่ตั้งขอ           |                                                    |
| งศูนย์บริการศรีราชา |                                                    |
+-----------------+----------------------------------------------------+
| ที่ตั้ง:            | 114/88 ต.สุรศักดิ์ อ.ศรีราชา จ.ชลบุรี                     |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ 3 ชั้น                           |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี (1 มกราคม 2556 – 31 ธันวาคม 2558)       |
+-----------------+----------------------------------------------------+
| อัตราค่าเช่า:      | 5,000 บาท ต่อเดือน                                   |
+-----------------+----------------------------------------------------+
|                 |                                                    |
+-----------------+----------------------------------------------------+
| 3.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งขอ       |                                                    |
| งศูนย์บริการขอนแก่น |                                                    |
+-----------------+----------------------------------------------------+
| ที่ตั้ง:            | 46/114 ม.16 ซ.เทพผาสุข ต.ในเมือง อ.เมือง จ.ขอนแก่น     |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ 3 ชั้น                           |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี (1 พฤษภาคม 2556 – 30 เมษายน 2558)      |
+-----------------+----------------------------------------------------+
| อัตราค่าเช่า:      | 4,000 ต่อเดือน                                       |
+-----------------+----------------------------------------------------+
|                 |                                                    |
+-----------------+----------------------------------------------------+
| 4.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งของ      |                                                    |
| ศูนย์บริการเชียงใหม่ |                                                    |
+-----------------+----------------------------------------------------+
| ที่ตั้ง:            | 48/19 ถ.เชียงใหม่ สันกำแพง อ.เมือง จ.เชียงใหม่           |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ชั้นเดียว                          |
+-----------------+----------------------------------------------------+
| ระยะเวลาเช่า:    | สัญญาเช่า 1 ปี (1 พฤษภาคม 2556 – 30 เมษายน 2559)      |
+-----------------+----------------------------------------------------+
| อัตราค่าเช่า:      | 6,000 บาทต่อเดือน                                    |
+-----------------+----------------------------------------------------+

+-----------------+----------------------------------------------------+
| 5.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งของศูน    |                                                    |
| ย์บริการสุราษฎร์ธานี |                                                    |
+-----------------+----------------------------------------------------+
| ที่ตั้ง:            | 9/7 ม.10 ต.วัดประดู่ อ.เมือง จ.สุราษฎร์ธานี               |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ 3 ชั้น                           |
+-----------------+----------------------------------------------------+
| ระยะเวลาเช่า:    | สัญญาเช่า 1 ปี (15 เมษายน 2556 – 14 เมษายน 2558)      |
+-----------------+----------------------------------------------------+
| อัตราค่าเช่า:      | 6,000 บาทต่อเดือน                                    |
+-----------------+----------------------------------------------------+
|                 |                                                    |
+-----------------+----------------------------------------------------+
| 6.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งขอ       |                                                    |
| งศูนย์บริการพิษณุโลก |                                                    |
+-----------------+----------------------------------------------------+
| ที่ตั้ง:            | 63/8 ต.วัดจันทร์ อ.เมือง จ.พิษณุโลก                      |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ 4 ชั้น                           |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี (1 มกราคม 2556 – 31 ธันวาคม 2558)       |
+-----------------+----------------------------------------------------+
| อัตราค่าเช่า:      | 6,500 บาทต่อเดือน                                    |
+-----------------+----------------------------------------------------+
|                 |                                                    |
+-----------------+----------------------------------------------------+
| 7.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งขอ       |                                                    |
| งศูนย์บริการหาดใหญ่ |                                                    |
+-----------------+----------------------------------------------------+
| ที่ตั้ง:            | 358/102 อาคารศุภสารคอนโดมิเนียม ถ.ศุภสารรังสรรค์ ต.คอหงศ์ |
|                 | อ.หาดใหญ่                                           |
|                 |                                                    |
|                 | จ.สงขลา                                            |
+-----------------+----------------------------------------------------+
| ลักษณะทรัพย์สิน:    | ประกอบด้วยคอนโด 8 ชั้น ( เช่าชั้นล่างสุด)                  |
+-----------------+----------------------------------------------------+
| ระยะเวลาเช่า:    | สัญญาเช่า 1 ปี ( 1 กรกฎาคม 2556 – 30 มิถุนายน 2557)     |
+-----------------+----------------------------------------------------+
| อัตราค่าเช่า:      | 6,000 บาท ต่อเดือน                                   |
+-----------------+----------------------------------------------------+
|                 |                                                    |
+-----------------+----------------------------------------------------+
| 8.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|     ที่ตั้งของศูน    |                                                    |
| ย์บริการนครราชสีมา |                                                    |
+-----------------+----------------------------------------------------+
| ที่ตั้ง:            | 1021 หมู่บ้านอรุณชัยเคหะ หมู่ 13 ต.จอหอ อ.เมือง            |
|                 | จ.นครราชสีมา 30310                                  |
+-----------------+----------------------------------------------------+
| ลักษณะทรัพย์สิน:    | ประกอบด้วยอาคารพาณิชย์ 2 ชั้น                           |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี (20 มกราคม 2556- 19 มกราคม 2559)       |
+-----------------+----------------------------------------------------+
| อัตราค่าเช่า:      | 5,000 บาท ต่อเดือน                                   |
+-----------------+----------------------------------------------------+
|                 |                                                    |
+-----------------+----------------------------------------------------+
| 9.              |                                                    |
| ที่ดินและสิ่งปลูกสร้าง |                                                    |
|     :           |                                                    |
|                 |                                                    |
|   ที่ตั้งของคลังสินค้า |                                                    |
|     เมืองทองธานี  |                                                    |
+-----------------+----------------------------------------------------+
| ที่ตั้ง:            | ห้องชุดเลขที่47/362,363 ภายในอาคารนาริตะชั้น 1 เมืองทองธานี |
|                 | จ.นนทบุรี                                            |
+-----------------+----------------------------------------------------+
| ลักษณะทรัพย์สิน:    | ประกอบด้วยห้องชุด 2 ห้องติดกัน                           |
+-----------------+----------------------------------------------------+
| ระยะเวลาเช่า:    | สัญญาเช่า 3 ปี ( 1 มกราคม 2556 - 31 ธันวาคม 2558)      |
+-----------------+----------------------------------------------------+
| อัตราค่าเช่า:      | 133,527.10 บาท ต่อเดือน                              |
+-----------------+----------------------------------------------------+

+-----------------+----------------------------------------------------+
| 1               | มูลค่าทางบัญชี ณ 31 ธันวาคม 2556 เท่ากับ 104.32 ล้านบาท    |
| .  อุปกรณ์เครื่องใช้ |                                                    |
|                 |                                                    |
| สำนักงาน         |                                                    |
+-----------------+----------------------------------------------------+
| 2. ทรัพย์สินที่ให้เช่า | มูลค่าทางบัญชี ณ 31 ธันวาคม 2556 เท่ากับ 11.37 ล้านบาท     |
+-----------------+----------------------------------------------------+

5. ข้อพิพาททางกฎหมาย

คดีฟ้องร้อง

ในเดือนสิงหาคม 2555
บริษัทย่อยถูกฟ้องร้องในคดีแพ่งจากบริษัทคู่สัญญาให้ชำระหนี้ค่าบริการเชื่อมต่อโครงข่าย Inter

Connection Charge จำนวน 16.0 ล้านบาท พร้อมดอกเบี้ยจำนวน 1.2 ล้านบาท
รวมเป็นเงินทั้งสิ้น 17.2 ล้านบาท และให้

ชำระดอกเบี้ยในอัตราร้อยละ 7.5 ต่อปี จากเงินต้น 14.9 ล้านบาท
นับแต่วันถัดจากวันฟ้องเป็นต้นไปจนกว่าจะชำระเสร็จสิ้น

เนื่องจากบริษัทย่อยค้างชำระค่าบริการตั้งแต่เดือนสิงหาคม 2553 - พฤษภาคม 2554
ปัจจุบันคดีดังกล่าวอยู่ระหว่างการ

เรียกไกล่เกลี่ย ให้การและสืบพยาน และยังไม่ทราบผล อย่างไรก็ตาม
บริษัทย่อยได้บันทึกประมาณการหนี้สินที่อาจเกิดขึ้น

จากคดีความจำนวน 17 ล้านบาท ในงบการเงินปีปัจจุบันตามความเห็นของฝ่ายบริหารของบริษัทย่อย

6. ข้อมูลทั่วไปและข้อมูลสำคัญอื่น

บริษัทที่ออกหลักทรัพย์

รายละเอียดหลักทรัพย์ของบริษัท

ชื่อบริษัทที่ออกหลักทรัพย์ : บริษัท แอ็ดวานซ์อินฟอร์เมชั่นเทคโนโลยี จำกัด (มหาชน)

ชื่อย่อหลักทรัพย์ : AIT

วันที่จดทะเบียนในตลาดหลักทรัพย์ฯ : 30 กรกฎาคม 2546

มูลค่าหลักทรัพย์ตามราคาตลาด : 5,209,602,649.25 บาท (ณ วันที่ 27 ธันวาคม 2556)

ทุนจดทะเบียน : 1,031,604,540 บาท

ทุนจดทะเบียนที่ชำระแล้ว : 1,031,604,485 บาท

จำนวนผู้ถือหุ้นทั้งหมด : 4,225 ราย (ณ วันที่ 23 ธันวาคม 2556)

% Free float : 65.16%

ประเภทธุรกิจ ธุรกิจที่เกี่ยวข้องกับเทคโนโลยีสารสนเทศและการสื่อสาร
รวมทั้งให้บริการด้านบำรุงรักษาและพัฒนาโปรแกรมระบบงาน

ที่ตั้งสำนักงานใหญ่ที่ 37/2 ถนนสุทธิสารวินิจฉัย แขวงสามเสนนอก เขตห้วยขวาง กรุงเทพ 10320

เลขทะเบียนบริษัท 0107546000067

โทรศัพท์ 0-2275-9400

โทรสาร 0-2275-9100 และ 0-2275-9200

Web site www.ait.co.th

ผู้ตรวจสอบบัญชี

1. นายกฤษดา เลิศวนา ผู้สอบบัญชีรับอนุญาต ทะเบียนเลขที่ 4958 และ/หรือ

2. นายศุภชัย ปัญญาวัฒโน ผู้สอบบัญชีรับอนุญาต ทะเบียนเลขที่ 3930 และ/หรือ

3. นางชลรส สันติอัศวราภรณ์ ผู้สอบบัญชีรับอนุญาต ทะเบียนเลขที่ 4523

บริษัท สำนักงาน อีวาย จำกัด (เดิมชื่อบริษัท สำนักงาน เอินส์ท แอนด์ ยัง จำกัด)

ที่อยู่ ชั้น 33 อาคาร เลครัชดา 193/136-137 ถนนรัชดาภิเษก กรุงเทพมหานคร 10110

โทรศัพท์ 02-264-0777

โทรสาร 02-264-0789-90

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย)จำกัด

ที่อยู่ อาคารตลาดหลักทรัพย์แห่งประเทศไทย ชั้น 4 และ 6-7

ถนนรัชดาภิเษก แขวงคลองเตย กรุงเทพมหานคร 10110

โทรศัพท์ 02-359-1200 โทรสาร 02-359-1259